google/wiki40b huggingface dataset:
Sumų sritis

Plotas

Srities plotas 23834 km², kas sudaro 3,95 % Ukrainos teritorijos.

Vandens telkiniai

Upės priklauso Dniepro baseinui. Ilgiausios: Desna, Vorskla.

Klimatas

Klimatas vidutinių platumų; kontinentinis. Žiemos švelnios, vasaros šiltos. Vidutinė sausio temperatūra -7,5 °C, liepos – 19 °C. Per metus iškrenta 550–600 mm kritulių. Vegetacinis periodas – apie 200 dienų.

Augalija ir gyvūnija

Miškai užima 17 % visos srities teritorijos. Srities šiaurėje – daugiausia pušų, ąžuolų, beržų. Srities centrinėje dalyje – liepų, klevų, uosių.
1967 m. Europos krepšinio čempionatas

Vyko 1967 m. Helsinkyje ir Tamperėje (Suomija).
FK Liudvinavas

Istorija

Klubo emblemoje yra futbolo kamuolys, futbolininkas ir Liudvinavo herbas. 2011 m. komanda debiutavo SFL varžybose.
Balandžio 6

Vardadieniai

Celestinas – Dangerūta – Daugirutis – Gerardas – Izolda – Žintautė
FK Neftechimik Nižnekamsk

Istorija

Klubo užuomazgos siekia sovietmetį, o 1991 m. buvo įkurtas profesionalus futbolo klubas „Neftechimikas“. 
2007 m. tapo Kazanės „Rubino“ susietuoju klubu.

Pasiekimai

<...>
Žemutinės Burgundijos karalystė

Raida

Prielaidos karalystės atsiradimui susiklostė, kai 855 m. Lotaras padalino Vidurio Frankų karalystę į tris dalis, atiduodamas jas savo trims sūnums. Vidurinę jos dalį, į pietus nuo Alpių gavo sūnus Karolis Provansietis. Po pastarojo mirties 863 m. karalystė laikinai panaikinta, ir jos teritorijas pasidalino broliai Lotaras II ir Liudvikas II Italas. Prie Italijos karalystės prijungtoji Burgundijos dalis 875–879 m. perėjo Vakarų Frankų karaliams.
879 m. mirus Vakarų Frankų karaliui Liudvikui II, Provanso diduomenė atsisakė vėl rinkti jo įpėdinį karalių, ir vietoj to karaliumi išsirinko tuometinį vietininką Boso, kuris tapo pirmuoju ne Karolingų dinastijos karaliumi Frankų imperijoje. 880 m. du Vakarų frankų karaliai bandė atkurti valdžią Provanse, vėliau tai bandė padaryti ir Karolis Storasis, tačiau tai jiems nepavyko. Nors Boso teritorijos kuriam laikui susitraukė, sostinė Vjenas nepasidavė.
887 m. Žemutinės Burgundijos sostą paveldėjo Boso sūnus Liudvikas Aklasis. Jis 900 m. buvo išrinktas Italijos karaliumi, o 901 m. tapo Romos imperatoriumi. Tačiau 905 m. jis buvo apakintas ir išvytas iš Italijos. Sugrįžęs į Žemutinę Burgundiją, jis valdyme buvo priverstas pasitikėti savo patikėtiniu Hugu Arliečiu, kuris palaipsniui įgijo valdžią visoje karalystėje ir 911 m. perkėlė sostinę į savo tėvoniją Arlio mieste.
Hugas buvo susigiminiavęs su Aukštutinės Burgundijos valdovais, nes pastarosios karaliaus našlė 912 m. ištekėjo už jo. Kai Aukštutinės Burgundijos sosto paveldėtojas Rudolfas II 922 m. tapo Italijos karaliumi, jo interesai susikirto su patėviu Hugu Arliečiu. Šis 926 m. atėmė iš Rudolfo Italijos karūną. 933 m. Rudolfas atsisakė pretenzijų į Italijos sostą, tačiau už tai iš patėvio gavo Žemutinę Burgundiją. Tokiu būdu dvi karalystės buvo suvienytos į Burgundijos karalystę.
Žaliasis serbentinis siaurablizgis

Biologija

Vabalas 6–9 mm dydžio, metalinės baltos spalvos, kuri gali kisti nuo bronzinės–žalios iki auksinės–juodos. Antsparniai viršuje susiaurėjantys. Lerva daug stambesnė, iki 24 mm ilgio, gelsvai balta, plokščia, bekojė. Jos galvos priekinis kraštas tamsiai rudas, užpakalinėje kūno dalyje styro dvi ataugos su dantukais, kūnas padengtas smulkiomis skersinėmis raukšlėmis. Žiemoja lervos išsigraužtose ertmėse. Virsta į lėliukes pirmoje gegužės pusėje. Gegužės pabaigoje ima skristi vabalai. Jų aktyvumas trunka iki rugpjūčio. Skraido dieną, papildomai minta lapais, išgrauždami juos nuo krašto. Patelė deda kiaušinėlius krūvelėmis nuo 4-5 iki 10 vnt. ant medžio kamieno žemutinės dalies žievės ir padengia pridėtinių lytinių liaukų išskyromis. Tokia apsauginė plėvelė būna balta, 2-3,5 mm storio. Po 10-15 parų išsirita lervos ir jos įsigraužia į žievę, palikdamos jos paviršiuje smulkias skylutes, padarydamos ilgas, iki 50 cm ilgio vingiuotas landas, užkimštas rudomis graužimo pjuvenomis. Rugsėjo mėn. lervos įsigilina į kraštinius medienos sluoksnius, kur išgraužia lizdavietes lėliukių žiemojimui. Per metus išsivysto viena generacija.
Siaurablizgis apsigyvena nusilpusiuose, bet dažnai dar gyvybinguose medžiuose. Įsikūrusi gyvybingame medyje lerva gali žūti dėl jos landų užpylimo kamienu pernešamo tirpalo. Vabzdžio apgyvendinta vieta ant medžio atskiriama pagal paraudimą, apmirusios žievės ir puvinio lopus. Šių kenkėjų populiaciją mažina jais mintantys paukščiai, ypač geniai, taip pat plėšrieji nariuotakojai, ligos. Veiksmingi insekticidai, naudojami vabzdžių skraidymo mėnesiais.

Žemės ūkio kultūrų kenkėjas

Pažeidžia serbentų ir agrastų uogakrūmius. Daugiausiai žalos padaro lervos. Ant krūmų su pažeistomis šakomis uogų derlius sumažėja du kartus. Kenkėjų daugiau sutinkama senuose ar apleistuose soduose. Kovojant su jais yra genimos pažeistos šakos, praėjus 4-5 dienoms po jų žydėjimo. Su nupjautomis šakomis sunaikinama iki 70 proc. lervų. Kenkėjams atsparus auksuotasis serbentas (Ribes aureum).
Agrarinė teisė

Agrarinė teisė (lot. agri, iš ager - laukas) – visuma teisės normų, reguliuojančių žemės (pvz., naudojimo, įgijimo), žemės ūko ir su jais susijusius visuomeninius santykius (agrarinius teisinius santykius). Agrarinė teisė yra savarankiška teisės šaka.
Agrarinė teisė gali būti skirstoma į teisės pošakius pagal reguliavimo lygmenį - nacionalinė, tarptautinė, viršnacionalinė (ES, pvz., Tarybos reglamentas Nr. 79/65/EEB, sukuriantis žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje) teisė. Taip pat pagal reguliavimo dalyką (žemės teisė, ūkinė teisė) arba pagal reguliavimo metodą (viešoji ir privatinė teisė). Tiek žemės, tiek ir ūkinė agrarinė teisė gali būti viešoji arba privatinė teisė.
Klaipėdos kruizinių laivų terminalas

Klaipėdos kruizinių ir karinių laivų terminalas – terminalas Klaipėdos uoste, veiklą pradėjęs 2003 metais . Terminalo operatoriaus funkcijas vykdyti pavesta AB „Klaipėdos laivų remontas“.
Terminalas užima 1,2 ha ploto ir yra nutolęs nuo Klaipėdos centro tik 100 metrų į vakarus. Prie terminalo krantinių (Nr. 28–33) gali švartuotis iki 330 metrų ilgio, 45 metrų pločio ir 8,6 metro grimzlės laivai. Terminale ir jo prieigose yra teikiamos turistams reikalingos paslaugos: taksi, telefonas, barai, restoranai ir viešbučiai.
Kruiziniame ir karinių laivų terminale stovi berniuką su šuneliu vaizduojanti skulptūra „Vaikystės svajonė“ (skulptūros autorius Svajūnas Jurkus, architektas Vytautas Paulionis).

Istorija

1919 m. Klaipėdoje, dabartiniame Kruizinių laivų terminale, anksčiau buvusioje AB „Klaipėdos laivų remontas“ teritorijoje, buvo įkurta Pauliaus Lindenau laivų statykla (vok. Schiffswerft Memel-Lindenau &Cie, Eisen-und Holzschiffbau, Maschinenfabrik und Giesserei). Čia buvo statomi modernūs transatlantiniai laivai, veikė mašinų fabrikas ir liejykla. Miestą užėmus vokiečiams 1939 m. P. Lindenau įmonės veikla buvo nukreipta masinei minų tralerių gamybai, čia apsistodavo vokiečių povandeniniai laivai. Karo metais įmonė su visa įranga ir darbuotojais buvo evakuota į Kylį. Statykla veikė iki 1944 m. Terminale išlikęs statyklos elingas (jis buvo pastatytas ant vandenyje suformuotos teritorijos). 2019 m. Klaipėdoje paskelbta Didžiojo elingo metų programa.
Pagirių seniūnija

Gamta

Seniūnija įsikūrusi drėgname ir durpingame Vokės slėnyje. Prateka Vokė su intakais Rudamina ir Asdre. Dalis labai urbanizuota, konurbacijoje su pietiniais Vilniaus pakraščiais. Kitur – durpynai, miškai (Ropėjų miškai). Sudaryti Kryžiškių, Keturiasdešimt Totorių tvenkiniai. Pietuose telkšo ežeras Papis, vakaruose – Ilgutis.
Kundalinė

Kundalinė (skr. कुण्डलिनी = kuṇḍalinī) – tantrinio hinduizmo dvasinėse praktikose ji laikoma pirmaprade, perkeičiančia aukščiausiosios sąmonės (čit šaktės) pasąmonine galia. Kundalinė vaizduojama kaip gyvatė, aštuoniais ar trimis su puse žiedo apsivijusi svajambhu (savaime esančiąją) lingą, kuri yra subtiliojo kūno (sūkšmašaryra) centrinio latako (sušumna nadė) apatinėje mūladhara čakroje, siejama su anatomine kryžmens vieta.
Teigiama, kad Kundalinė paprastai snūduriuoja, bet ją pažadinus tam tikromis praktikomis (pranajama, asanomis, mudromis, mantrų kartojimu), ida ir pingala nadėmis (kairiuoju ir dešiniuoju lataku) tekanti prana nukreipiama į vidurinį lataką. Kylant Kundalinės galiai, persmelkiamos ir kitos, aukščiau esančios čakros, kol galiausiai pasiekiama tūkstantlapio lotoso (sahasrarapadma) čakra, esanti momenyje. Išsiskleidusi Kundalinė per visą kūną susijungia bei susivienija su Šiva. Šio susijungimo metu kūnas transcenduoja vyriškąjį ir moteriškąjį dvilypumą ir esti užliejamas amritos.
Pagrindiniai kundalinei skirti tekstai yra „Devybhagavatapurana“, „Hathajogapradypika“, „Gorakšasamhita“.
Bielyčia

Istorija

Prie Bielyčios rasti neolito kapinynas ir pirmykščio žmogaus stovyklavietės. Kryžiuočių kronikose minima šioje vietoje stovėjusi pilis, kurią 1377 m. gruodžio 24-25 d. puolė Balgos komtūras su 600 vyrų. Lietuvos Didžiosios Kunigaikštystės laikais Bielyčia priklausė Vilniaus vaivadijai. XV a. buvo didžiojo kunigaikščio valda. Tarp 1431 m. ir 1500 m. pastatyta pirmoji katalikų bažnyčia. 1486 m. paminėtas Bielyčios miestelis, 1551 m. – miestas. XV a. pabaigoje – XVI a. pradžioje buvo seniūnijos centras. Lietuvos didysis kunigaikštis Žygimantas Augustas Bielyčią padovanojo Mikalojui Radvilai Rudajam, kuris katalikų bažnyčią 1553 m. perdavė evangelikams reformatams, įkurta jų parapija. XVII a. – XVIII a. Bielyčioje buvo šaukiami evangelikų reformatų sinodai. 1659 m. prie Bielyčios Lydos pavieto kariauna kovėsi su 30 000 Rusijos kariuomene. 1787 m. pastatyta nauja medinė Šv. Mykolo katalikų bažnyčia, XVIII a. veikė ir parapinė mokykla, jas abi tvarkė dominikonai. Nuo 1795 m. priklausė Rusijos imperijos Vilniaus gubernijai. Iki 1832 m. miestelį valdė Radvilos, mirus Sofijai Radvilaitei jį paveldėjo jos vyras Leonas Vitgenšteinas. 1840 m. Rusijos imperijos valdžia katalikų bažnyčią pavertė cerkve, 1919 m. ji grąžinta katalikams, atkurta katalikų parapija; sovietinės valdžios uždaryta. 1861–1950 m. Bielyčia – valsčiaus centras.
1886 m. Bielyčioje buvo 100 m. kiemų, 883 gyventojai, sinagoga, 3 smuklės (karčemos); vyko 4 kasmetinės mugės. XIX a. pabaigoje – XX a. pradžioje pastatyta katalikų Šv. Jurgio koplyčia, XX a. pradžioje – cerkvė. Pagal 1920 m. Lietuvos ir Rusijos taikos sutartį turėjo priklausyti Lietuvai, bet 1920–1939 m. Bielyčią valdė Lenkija. 1939 m. perduota Baltarusijos TSR.

Lietuviai

Per Bielyčios apylinkes nuo seno ėjo lietuvių ir baltarusių etnolingvistinė riba. Į pietus nuo Bielyčios – Zietelos lietuviška sala. XIX a. vidutiniškai Bielyčios apylinkėse dar buvo kalbama lietuviškai. Tyrinėtojai mano, kad XIX a. viduryje lietuviškai kalbėjo apie ketvirtadalis – penktadalis Jelnios parapijos, kuriai priklausė ir Bielyčia katalikų, t. p. nemažai stačiatikių. 1921 m. lenkų surašymo duomenimis, Bielyčios valsčiuje lietuviais užsirašė 518 žmonių (4,5 %), manoma, beveik arba visiškai pamiršusių lietuvių kalbą, bet dar išlaikiusių lietuvių etninę savimonę.
Pavelas Komolovas

Karjera

Žaidė Sankt Peterburgo „Zenito“ jaunimo futbolo komandoje.
Profesionalią karjerą pradėjo Vilniaus „Žalgirio“ komandoje. Komandos aistruolių rinkimuose tapo geriausiu 2010 m. sezono Vilniaus „Žalgirio“ žaidėju. 2011 m. klubo buvo išnuomotas „GKS Bełchatów“ komandai. Jeigu saugas būtų tikęs komandai, su juo buvo numatyta pasirašyti trejų metų kontraktą. 2011 m. žaidėjas pratęsė kontraktą su „Žalgiriu“.  2014 m. sezono pradžioje buvo išnuomotas Graikijos Superlygoje žaidžiančiam Verijos GAS klubu.
Prancūzijos notarinių tyrimų, informacijos ir dokumentacijos centras

Notarinių tyrimų, informacijos ir dokumentacijos centras (pranc. Centre de recherches, d'information et de documentation notariales, Cridon) - notariato mokslinių tyrimų, informacijos ir dokumentacijos centras Prancūzijoje, įsteigtas Groupement d'intérêt économique (EIG) ar asociacijų. Paskirtis - padėti notarams, juos informuoti ir šviesti, kad jie galėtų tinkamai atlikti savo užduotis ir vykdyti profesines pareigas. Rengia seminarus, leidžia brošiūras ir kt. Prancūzijoje yra 5 tokie centrai.
Kapanauza

Istorija

1636 m. minimas Žirgalaukio vienkiemis, tapatintinas su dabartine Kapanauza, priklausė Linkmenų dvaro  Giedraičių arba Čivylių vaitystei. XVIII a. pabaigoje nuo stovėjusios ten smuklės atsirado kitas šios vietos vardas Kapanauza (iš vok. Kafe(n)haus – „kavos namai“), 1792 m. užrašytas Molėtų krikšto metrikų knygoje.
Alain Robert

Alainas Robertas (Alain Robert, 1962 m. rugpjūčio 7 d.) – prancūzų Freeclimber, dar kitaip vadinamas žmogus-voras (Spiderman) dėl savo Free Solo stiliaus kopiant į dangoraižius.
Jis įveikė kone visus aukščiausius pasaulio pastatus, kaskart rizikuodamas savo gyvybe. Robertas pasiekė viršūnes tokių statinių kaip Eifelio bokštas, 30-ties dangoraižių visame pasaulyje. 1994 m. užkopė į Empire State Building (Niujorkas), 1997 m. – Petronas Towers (Kvala Lumpūras), 2004 m. gruodžio 25 d. – per 4 valandas į 508 m dangoraižį Taipei 101. 2006 m. rugsėjo 1 d. per 40 minučių užkopė į aukščiausią Vilniuje „Hanner“ 148 m aukščio dangoraižį „Europa“. Jo pasirodymas buvo vienas iš renginio „Sostinės dienos“ dalių.
Nuo kai kurių dangoraižių stogų Robertą dažnai nukelia policininkai, nes, neretai kopia ir be leidimo.
Prancūzas nenaudoja jokių saugos priemonių, pasitiki vien savo raumenimis ir galva. Robertas teturi pirštines, slidumą mažinančios pudros maišelį, būna apsiavęs specialiais alpinisto batais.
1982 m. sausio ir rugsėjo mėn. Robertas nukrito iš 15 m aukščio. Jam buvo konstatuotas 66 proc. neįgalumas, bet jau po 6 mėn. jis vėl kopė į daugiaaukščius pastatus. Robertas ir toliau planuoja kopti į viso pasaulio dangoraižius, kol jam tai leidžia sveikata.

Literatūra

Alain Robert: Mit nackten Händen. Berlin: Ullstein 1999. ISBN 3-548-31221-7
Dambo

Atsiliepimai

Tinklalapis „Rotten Tomatoes“ praneša, kad 97 % kritikų filmui parašė teigiamas apžvalgas (remiantis 38 apžvalgomis), ir filmą įvertino vidutiniškai 8,3 iš 10 balų.
Dabrupinė

Aplinkinės gyvenvietės

Žygaičiai - 5 km
Pagramantis - 13 km
Pryšmantai - 4 km
Mažonai - 12 km
Aukštupiai – 2,5 km
TAURAGĖ - 13 km
Vilniaus šviesa

Vilniaus šviesa – mėnesinis mokslo ir visuomenės populiarus laikraštis, ėjęs 1928–1929 m. Vilniuje.

Istorija

Inteligentijai ir moksleiviams skirtą leidinį leido Vilniaus krašto lietuvių kultūros-švietimo draugija. Redaktorius-leidėjas Danielius Alseika. Spausdino spaustuvė „Zorza“ Vilniuje. Išėjo 10 numerių. Nuo 1929 m. lapkričio 27 d. vietoje „Vilniaus šviesos“ pradėjo eiti „Vilniaus žodis“.
Rašė pedagogikos, dailės, gamtos mokslų, visuomenės ir kitais klausimais.
Bendradarbiavo Jeronimas Cicėnas, Vincas Čepinskis, B. Duda, M. Garšva, V. Karosas, B. Mončaitis, J. Micevičius, Gražutė Šlapelytė-Sirutienė, Antanas Valaitis ir kt.
Arūnas Eigirdas

Biografija

1976 m. baigė Vilniaus universiteto Matematikos fakultetą.
1978–1990 m. Lietuvos SSR mokslų akademijos Filosofijos, sociologijos ir teisės instituto vyr. inžinierius programuotojas, laboratorijos vedėjas, mokslinis bendradarbis. 1990–1991 m. Valstybinės komisijos Rytų Lietuvos problemoms nagrinėti narys, 1991–1992 m. Lietuvos Respublikos Vyriausybės įgaliotinis Šalčininkų rajonui. 1992–1993 m. Seimo narys, neteko mandato, 1993 m. balandžio mėn. ištaisius Vyriausiosios rinkimų komisijos klaidą.
1994–1995 m. VĮ „Infostruktūra“ inžinierius projektuotojas. 1996–1998 m. Valstybinės dokumentų technologinės apsaugos tarnybos prie Finansų ministerijos poskyrio viršininkas, Informacijos skyriaus viršininko pavaduotojas. Nuo 1998 m. Valstybinės mokesčių inspekcijos Duomenų valdymo skyriaus viršininko pavaduotojas, vyr. specialistas, Informacinių išteklių valdymo departamento Vidinių informacinių išteklių kūrimo specialistas.
Nuo 1998 m. Vilniaus universiteto Komunikacijos fakulteto studentams skaito informacinės veiklos tyrimo metodų kursą.
1979–1989 m. TSKP narys. 1989 m. Lietuvos Persitvarkymo Sąjūdžio dalyvis. 1990 m. Lietuvos piliečių chartijos narys. 1993–2012 m. Tėvynės sąjungos (Lietuvos konservatorių) narys, 1993–1997 m. TS (LK) Naujamiesčio skyriaus pirmininkas, vėliau skyriaus pirmininko pavaduotojas. Nuo 2012 m. Tautininkų sąjungos narys, nuo 2013 m. – Tautininkų sąjungos Vilniaus sueigos pirmininkas.
Žmona Dalia, dukros Jonė, Rūta, Ugnė.
Šiaulių universitetas (laikraštis)

Šiaulių universitetas – Šiaulių universiteto (iki 1997 m. – Šiaulių pedagoginio instituto) savaitraštis, einantis nuo 1957 m. rugsėjo 12 d. Šiauliuose.

Istorija

Iki 1961 m. kovo 23 d. vadinosi „Tarybinis pedagogas“, iki 1998 m. – „Pedagogas“. 1961–1977 m. laikraštis nebuvo leidžiamas. 1981 metais tiražas buvo 1500 egz., 1993 m. – 600–1000 egz., 1997 m. – 1000 egz. 1991–1992 m. laikraštis leido ketvirtinį priedą „Po paskaitų“ (tiražas: 1000–1500 egz.). 2005 m. pradėta elektroninė laikraščio versija.
Redakcijoje dirbo S. Vilimienė, Algirdas Musneckis.
Okara

Istorija

Miestas įkurtas britų valdymo laikais kaip žemdirbystės centras.
Vartojimas

Vartojimas (paklausa) (angl. demand, consumption) – ekonomikoje santykis tarp prekių bei paslaugų kainų, jų kiekio, kurį vartotojas nori ir gali įsigyti per laikotarpį, su sąlyga, kad nesikeičia kiti rinkos elementai (ceteris paribus). Kainos ir vartojimo santykį nurodo vartojimo kreivė.
Vartojimo kiekis – prekių ir paslaugų, kurias vartotojai norės įsigyti numatytu laikotarpiu (pvz.: per savaitę, mėnesį, metus) nurodyta kaina, kiekis.

Vartojimo tendencijos

Esant ceteris paribus, augant kainai mažėja paklausa, mažėjant kainai paklausa auga.
Festus Mogae

Biografija

Studijavo ekonomiką Jungtinėje Karalystėje, iš pradžių Susekso unversitete, o vėliau Oksforde. Po mokslų grįžo į Botsvaną kaip paprastas valstybės tarnautojas, o po to užėmė postus Tarptautiniame valiutos fonde ir Botsvanos banke. 1992–1998 m. buvo šalies viceprezidentas. 1998 m. pakeitė iki tol ėjusį prezidento pareigas Quett Masire, o 2004 m. spalį buvo perrinktas. Prezidentas kalba Bamangwato čiabuvių Setsvana kalba.
2004 m. per naujus rinkimus pažadėjo sustabdyti skurdą ir bedarbystę, bei kovoti su ŽIV ir AIDS plitimu, kurį sutramdyti Botsvanoje užsibrėžė iki 2016 m.
2007 m. liepos 14 d. pranešė, kad pasitrauks iš pareigų po 9 mėnesių ir į savo pareigas pasiūlys šalies viceprezidentą Seretse Ian Khama.
Juozas Sabaliauskas

Biografija

Mokėsi Šiaulių berniukų gimnazijoje, bet jos nebaigė. 1968 m. baigė Šiaulių neakivaizdinę vidurinę mokyklą, studijavo žurnalistiką Vilniaus universitete.
1951–1996 m. miesto laikraščio „Raudonoji vėliava“ (nuo 1989 m. „Šiaulių naujienos“) korespondentas. 1989 m. Lietuvos persitvarkymo sąjūdžio Šiaulių miesto tarybos laikraščio „Krivūlė“ korespondentas, „Savaitės krivūlė“ redaktorius.
Nuo 1952 m. Šiaulių jaunųjų rašytojų sekcijos pirmininkas. Šiaulių literatų susivienijimo narys. Kūrybą skelbė almanachuose, respublikinėje spaudoje, Šiaulių miesto ir rajono laikraščiuose. Parengė mirusių poetų J. Ruzgio, R. Biržinytės, B. Budrevičienės knygas.
Rasa Uščinienė

Biografija

1990 m. baigė Šiaulių pedagoginį institutą, pradinio mokymo pedagogikos ir metodikos specialybę. Mažeikių Sodų vidurinės mokyklos mokytoja, nuo 1996 m. direktorės pavaduotoja ugdymui.
2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narė.
2007-2009 m. Mažeikių rajono savivaldybės tarybos narė.
Išsiskyrusi, duktė Sandra.
Paltiškė

Istorija

Kaimas sunyko XX a. 8-ajame dešimtmetyje per melioraciją.
Giuseppe Garibaldi

Biografija

Sulaukęs dvidešimties metų Garibaldis prisidėjo prie karbonarų, Italijos patriotų revoliucionierių. Po nepavykusio sukilimo turėjo bėgti iš Italijos. Prisidėjo prie Urugvajaus nepriklausomybės, vadovavo Italų legionui Urugvajaus pilietiniame kare, po to grįžo į Italiją vadovauti Risorgimento (Italijos suvienijimas) karuose.
1870 m. Garibaldis pats pasiūlė savo pagalbą Prancūzijos respublikai, kariaujančiai su Prūsijos kariuomene. Prancūzijos–Prūsijos kare 1870–1871 m. Garibaldis vadovavo korpusui.
Žvėryno tiltas

Istorija

1944 m. vidurinioji tilto dalis buvo nugriauta, bet greitai atstatyta. 1987 m. pastebėjus, kad tiltas avarinės būklės, šalia pastatytas naujas Liubarto tiltas, kuriuo nukreiptas viešojo transporto eismas. 
1991 m. ant tilto stovėjo Seimo gynėjų barikados. 2006 m. tiltas rekonstruotas. 2010 m. po tiltu pakabinta skulptūra „Laivas-pusmėnulis“ (aut. K. Vildžiūnas).
Sausio 26

Vardadieniai

Dangis – Daugis – Eigilė – Eigintė – Edvilė – Justina (Justė) – Justinas (Justas) – Paulė – Rima – Rimantas (Rimas) – Timotiejus – Titas
Turčinų piliakalnis

Piliakalnis

Piliakalnis įrengtas aukštumos kyšulyje, Šešupės dešiniajame krante, santakoje su bevardžiu upeliu. Aikštelė trikampė, orientuota šiaurės vakarų – pietryčių kryptimi, 33 m ilgio, 40 m pločio šiaurės vakaruose. Čia supiltas puslankio formos 50 m ilgio, 2 m aukščio, 16 m pločio pylimas, kurio išorinis 3 m aukščio šlaitas leidžiasi į 14 m pločio, 1 m gylio griovį. Šlaitai statūs, 12-13 m aukščio.
Pietvakarinis aikštelės kraštas nugriuvęs į Šešupę. Aikštelė apardyta XVI a. – XVII a. senkapio, kraštuose iškasto apkaso. Piliakalnis apaugęs tankiais jaunais medeliais. Piliakalnis datuojamas I tūkstantmečiu - II tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 7300 m².

Aplinkiniai piliakalniai

Visbarėnų piliakalnis 16 km
Arnupėnų piliakalnis 21 km
Lazdynų piliakalnis 25 kmKukarskės piliakalnis 23 kmKlepų piliakalnis 5 kmKaičių piliakalnis 16 kmPajiesio piliakalnis 66 kmPilkalnio piliakalnis (Pilkalnis) 24 km
Varninkų piliakalnis 24 kmKudirkos Naumiesčio piliakalnis 10 kmViltrakių piliakalnis 20 km
Rementiškių piliakalnis 15 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Guaranda

Istorija

Miestas įkurtas konkistadorų 1571 m. ir apgyvendintas nuo Limos inkvizicijos pasitraukusių Ispanijos žydų. Oficialiai pripažintas 1811 m. Guarandą 1674 ir 1775 m. nuniokojo žemės drebėjimai.
Kemė

Istorija

Kemė įkurta XIV a. Miesto teises įgijo 1785 m. Yra XVIII a. medinis Uspenskio soboras.
Širdies laidžioji sistema

Širdies laidžioji sistema – specializuota širdies struktūra, sudaryta iš specifinių miokardo skaidulų. Šios skaidulos sudaro mazgus, juose generuojami elektriniai impulsai ir pluoštus, kuriais šie elektriniai impulsai plinta. Visos sistemos tikslas – stimuliuoti miokardą (širdies raumenį), kad šis susitrauktų.
HNK Gorica

Istorija

Įkurtas 2009 m., kai susijungė NK Radnik ir NK Polet Buševec klubai.
Aplastinė anemija

Epidemiologija

Aplastine anemija susergama bet kuriame amžiuje. Dažniau ši liga pasitaiko nuo 10 iki 25 metų ir vyresniame kaip 60 metų amžiuje. Vienodai dažnai serga ir vyrai, ir moterys.

Gydymas

Gydymo tikslas yra išvengti kraujo transfuzijų ir su jomis susijusių komplikacijų, taip pat dažnų infekcijų dėl neutropenijos. Jauno biologinio amžiaus ligoniams (<50 metų) esant tinkamam donorui reikia apsvarstyti alogeninės kamieninių kraujo ląstelių transplantacijos galimybę, ypač jei diagnozuojama sunki ar labai sunki ligos forma. Esant vidutinio sunkumo ligai gali būti skiriamas gydymas imunosupresiniais preparatais: antitimocitiniu globulinu ir ciklosporinu A. Jei šis gydymas neefektyvus, turėtų būti taip pat pasveriama alogeninės kamieninių kraujo ląstelių transplantacijos galimybė. Tyrimai rodo, kad trumpesnis laikas nuo diagnozės iki transplantacijos pagerina prognozę, todėl transplantacija turi būti apsvarstoma kuo anksčiau, jei paciento būklė tai leidžia. Vyresnio amžiaus ligoniams taikomas imunosupresinis gydymas antitimocitiniu globulinu ir ciklosporinu A. Esant stabiliai vidutinio sunkumo aplastinės anemijos formai, kai nėra didelio kraujo transfuzijų poreikio ir infekcijų, galimas aktyvus ligonio stebėjimas be specifinio gydymo.
Sudano vilajetai

Sudanas administraciškai padalintas į 17 vilajetų (arab. ولايات = wilāyāt). Jie taip pat grupuojami į 6 regionus (Žydrasis Nilas, Darfūras, Kasala, Chartumas, Kordofanas, Šiaurė (Nubija)).
Dabartinė administracinio suskirstymo sistema veikia nuo 2011 m., kai atsiskyrė Pietų Sudanas. Iki tol Sudaną sudarė 25 vilajetai. 2012 m. Darfūre sudaryti du nauji vilajetai.
Agdašas

Istorija

Agdašas minimas nuo XVI a. Miesto statusą gavo 1900 m.